Tragedia de la Armero
Una dintre marile erupții vulcanice recente a avut loc în 1985 în Columbia. Cunoscută drept tragedia de la Armero, după numele orașului distrus atunci, erupția vulcanului Nevado del Ruiz din Anzi a ucis cel puțin 23.000 de persoane. Căldura de la erupție a topit ghețarii superiori, cauzând laharuri (scurgeri noroioase) devastatoare. Printr-o vale îngustă de 100 km, laharul a ras de pe hartă Armero. Când scurgerea s-a oprit, noroiul s-a întărit ca betonul, condamnând la moarte victimele încă în viață. Acesta a fost cel mai mare dezastru natural din istoria Columbiei, iar daunele au fost estimate la 1 miliard de dolari.